Dek jaroj de “Belarta rikolto”: premiitaj verkoj de la Belartaj Konkursoj de UEA
#000000
Ekde novembro disponeblas en la Libroservo de Universala Esperanto-Asocio (UEA) la libro “Belarta rikolto 2022”, kun premiitaj verkoj de la 73a okazigo de la Belartaj Konkursoj de UEA, anoncitaj ĉi-jare en la 107a Universala Kongreso (UK) en Montrealo. La libro estas parto de la eldona agado de UEA kunlabore kun la eldonejo Mondial el Novjorko. Kun 121 paĝoj ĝi enhavas poezion, prozon, mikronovelojn, teatraĵojn, monologojn/skeĉojn, eseojn kaj kantotekstojn. Eblas ĝin aĉeti rekte en la Libroservo: 
#000001
Laŭ la regularo de la Belartaj Konkursoj la premiitaj verkoj estas aperigitaj en eldonaĵo subtenata de UEA. Ekde 2013 Mondial publikigas ilin sub la titolo “Belarta rikolto”: Tio signifas, ke la “Belarta rikolto 2022” estas la deka en la serio. Aldone, en 2021 Mondial aperigis la libron “Ne ekzistas verdaj steloj”, kun 60 mikronoveloj rikoltitaj el la Belartaj: UEA forte rekomendas akiri kaj legi ĉiujn tiujn eldonaĵojn por kultura riĉiĝo kaj subteno al la kulturo en Esperanto.
#000002
En 2023 la premiceremonio de la 74-a okazigo de la Belartaj Konkursoj okazos dum la 108a UK en Torino. Eblas plej favorpreze aliĝi al la 108a UK ĝis la 31a de decembro 2022: Interesatoj povas sendi kandidatajn verkojn ĝis la 31-a de marto 2023. La alvoko kun ĉiuj detaloj legeblas ĉe Ĉefrespondecas pri tiu agado la Komisiono pri la Belartaj Konkursoj, kiu ankaŭ tenas specialan paĝon pri la konkursoj ĉe Facebook: 
#000003
Demonstraj versioj de “La Ondo”
Musklaku la kovrilon por legi pliajn informojn.
#000006
Musklaku la kovrilon por legi pliajn informojn.
#000008